ועדת הכספים, כנסת 24, פרוטוקול מספר 110, 2021-10-11 13:00

אלכס קושניר: אנחנו פותחים את הישיבה.

אלכס קושניר: הנושא השני על סדר היום הוא פרק ו' (מיסוי הכנסות צבורות).

אלכס קושניר: דנו בהצעת החוק הזאת יהיום אנחנו עוברים להצבעות.

אלכס קושניר: אני רוצה לברך את חברי הכנסת שהתפללו פה.

אלכס קושניר: אני מקווה שתביאו ברכה לוועדה ונוכל להעביר את התקציב.

אלכס קושניר: תודה רבה לכם על זה.

ינון אזולאי: את זה אני לא מבטיח.

משה גפני: בתפילה העניין הוא שכל אחד מוצא את מה שיש.

משה גפני: אתה אומר ברכה שהתקציב יעבור ואני אומר ברכה שהתקציב ייפול.

אלכס קושניר: בואו נראה.

ינון אזולאי: אם היית מתפלל אתנו לפחות היית יכול להתפלל בעניין.

אלכס קושניר: לך תדע אם התפללתי או לא, עמדת עם הגב אליי.

ינון אזולאי: אני שמח שאתה לפחות התפללת.

אלכס קושניר: לפני שאנחנו מתחילים בהצבעות, אייל לב ארי, בבקשה.

אייל לב ארי: ברשות היושב-ראש, לאחר הדיון הקודם קיבלנו פנייה בכתב מפורום ה-CFO's לגבי הצעת החוק, הם מנהלי הכספים בחברות ציבוריות ובחברות בכלל.

אייל לב ארי: הם העלו מספר טענות שעלו גם על ידי נציגים של לשכת רואי החשבון, ביחס לשאלות של רטרואקטיביות, סעיף היציבות והאם התיקון של סעיף 74 הוא הטבת מס או שיטת חישוב.

אייל לב ארי: ביקשתי בכל מקרה להתייחס למכתב הזה, גם מנציגי רשות המסים וגם ממשרד המשפטים, רק כדי להשלים את התמונה ביחס לטענות.

אלכס קושניר: אנשי משרד המשפטים נמצאים בזום?

אייל לב ארי: כן, שרית פלבר.

גיא גולדמן: ראיתי את המכתב.

גיא גולדמן: אני רוצה להדגיש שאנחנו לא משנים פה את מדיניות המס אלא נותנים מענה לניצול לרעה של מה שבעיניים שלנו, ולדעתי בעיניים של עוד רבים, היה כוונת החוק המקורי.

גיא גולדמן: ברגע שמחולק דיבידנד לחברות שיש להן רווחים כלואים אמור להתחייב במס חברות חלק מן הרווח הכלוא, חלק שהופטר.

גיא גולדמן: כרגע יש ניצול לרעה, כאשר מחולק דיבידנד באמצעות תרגילים כאלה ואחרים ולא משולם מס חברות.

גיא גולדמן: זה המענה.

גיא גולדמן: כל שיעורי המס לא משתנים, אנחנו לא מבטלים את הפטור ממס חברות לעתיד.

גיא גולדמן: למרות שזה הסדר בעייתי מאוד, שרשות המסים קשה לה מאוד להתמודד אתו, לא מבטלים את הפטור ממס קדימה.

גיא גולדמן: אפילו קדימה לא מבטלים אותו, משאירים את המצב בעינו מבחינת מדיניות.

גיא גולדמן: רק נותנים מענה לניצול רעה, לאותו abuse שדיברתי עליו בפעם הקודמת, שברגע שמחולק דיבידנד לא משולם מס חברות.

אלכס קושניר: תודה רבה.

אלכס קושניר: שרית פלבר ממשרד המשפטים, בבקשה.

שרית פלבר: שלום.

שרית פלבר: קראנו את המסמך, הסתכלנו על הדברים.

שרית פלבר: העמדה שלנו מן הדיון הקודם לא השתנתה.

שרית פלבר: אני מצטרפת לדברים של גיא, התיקון שמבקשים כעת להוסיף לא מבטל את הטבת המס, לא מבטל את האפשרות לחלק דיבידנד מתוך הכנסות שאינן פטורות.

שרית פלבר: הוא מתמקד רק באופן שבו אנחנו נייחס את ההכנסה במקרה של חלוקה, מה ייוחס להכנסה פטורה ומה לא.

שרית פלבר: ההטבה עצמה לא מבוטלת, היכולת לחלק הכנסות שאינן פטורות.

שרית פלבר: לכן העמדה שלנו לא השתנתה לגבי התיקון.

שרית פלבר: אני חושבת שראוי להזכיר שהתיקון הזה מגיע לצד הוראה שכוללת הטבה משמעותית.

שרית פלבר: גם אם הדבר הזה בוודאי לא נדרש, אבל זה תורם לסבירות של ההסדר בכללותו.

שרית פלבר: זאת הטענה וכמובן יש את כל הטענות שהעלינו בדיון הקודם, לגבי היעדר אירוע מס וכיוצא בזה.

אייל לב ארי: גם אני בדיון הקודם ראיתי את סעיף 74 כסעיף חישובי.

אייל לב ארי: לא כסעיף שקובע הטבת מס אלא כסעיף שקובע כיצד ניתן לייחס הכנסות כאלה ואחרות מן המפעל בחישוב המס.

אייל לב ארי: הוא לא קובע את ההטבה או את המס הסופי.

אייל לב ארי: עכשיו משתנה אופן חישוב המס.

אייל לב ארי: גם בדיון הקודם דעתי הייתה שהסעיף אינו מסדיר לא את שיעור המס ולא את ההטבה עצמה אלא את אופן החישוב, כיצד מייחסים הכנסות לצורך החישוב הסופי.

אייל לב ארי: עכשיו הממשלה מבקשת לשנות את שיטת החישוב וכיצד לייחס את ההכנסות, באופן שמה שמגיע מהכנסות פטורות יהיה בהכנסות פטורות ומה שמגיע מהכנסות מחייבות יהיה בהכנסות מחייבות, ושלא יהיה הערבוב שהיה עד עכשיו, וכפי שגיא תיאר את זה היה בעצם ניצול לרעה של החוק.

אלכס קושניר: תודה רבה.

אלכס קושניר: אנחנו עוברים להצבעה על הסתייגויות לסעיף 12.

שלמה קרעי: אתה לא קורא סעיף-סעיף ואת ההסתייגויות לגבי הסעיף?

אלכס קושניר: קראנו את כל הצעת החוק, עכשיו נקרא את ההסתייגויות ונצביע עליהן.

אלכס קושניר: אחר כך נצביע על הסעיפים.

אייל לב ארי: אני קורא את ההסתייגויות, את מה שהגיע אלינו, לפי המוקדם בזמן.

אייל לב ארי: הסתייגויות של חבר הכנסת אופיר כץ וסיעת הליכוד: בסעיף 12(1), במקום "מאז 2011" יבוא "מאז 2010".

אופיר כץ: אני רוצה לנמק.

אופיר כץ: אתה רואה שאנחנו פה ואנחנו רוצים להגיע ואנחנו כן משתתפים אבל יש לנו גם ישיבות סיעה.

אופיר כץ: לא בסדר שעשית את ההקראה בשבוע שעבר בזמן ישיבת הסיעה שלנו.

אופיר כץ: זה לא בסדר.

אופיר כץ: אנחנו כן צריכים להשתתף.

אופיר כץ: אם השתתפנו בדיונים שנערכו לפני כן, ואתה עשית דיונים לפני כן, ייאמר לזכותך, אז אני חושב שגם בהקראה – תוך כדי ההקראה היום ראינו למשל במס הגודש איך אנחנו משנים דברים, פרט להסתייגויות שהגשנו אנחנו משנים דברים תוך כדי תנועה.

אופיר כץ: חשוב לכבד אותנו בעניין הזה.

אופיר כץ: עוד שעתיים לפה או לפה – לא יקרה שום דבר.

אופיר כץ: לתת לנו פעם בשבוע את ישיבת הסיעה שלנו, שנשתתף בכל הדיונים.

שלמה קרעי: אופיר אומר שההקראה לא הייתה חוקית.

אלכס קושניר: קודם כול, ההקראה כן הייתה חוקית אבל אני משתדל, ואני ממשיך להשתדל בכל כוחי, לאפשר, כמו היום, לחברי הכנסת להשתתף בישיבות סיעה.

אלכס קושניר: אני מבין את החשיבות של הדבר הזה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלמה קרעי: רביזיה.

אלכס קושניר: אני מבין שיש רביזיות על הכול.

אלכס קושניר: נכון?

אייל לב ארי: בסעיף 12(1), במקום "מאז 2011" יבוא "מאז 2009".

אופיר כץ: אני רוצה לנמק.

אופיר כץ: זה מ-2009.

אופיר כץ: שנים רבות שאנחנו שומעים הטפות מכל מיני ח"כיות, שהן בדרך כלל מצד שמאל של המפה, שכל הטרדה מינית שבאה מכיוון שלא מוצא חן בעיניהן הן קמות ומשתוללות.

אופיר כץ: עכשיו כשאנחנו רואים את מה שקורה עם אלעזר שטרן אנחנו לא שומעים מילה.

אלכס קושניר: אופיר, אני מבקש להסתייג, אני לא מקבל את הדבר.

אלכס קושניר: אתן להסתייג, אבל לעניין ההסתייגות עצמה ולא לדברים אחרים.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 12(2) יבוא: "עד תום שנת 2021".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלמה קרעי: אני בעד, אגב.

שלמה קרעי: אני לא מבין את עמדת הייעוץ המשפטי שמונעים זכות הצבעה מחצי מן העם.

שלמה קרעי: זה שהתקנון מונע מסיעה שלא הגישה, זה לא מונע מן האופוזיציה להשתמש בזה ככלי פרלמנטרי.

שלמה קרעי: אני מוחה על כך, אדוני היושב-ראש.

אייל לב ארי: בסעיף 52ד(א), אחרי "חברה" יבוא "או עצמאי".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(א), אחרי "חברה" יבוא "או בעל עסק".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(א), במקום "2020" יבוא "2021".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(א)(1), אחרי "בשנת המס שבה הופקה" יבוא "או בשנה שלפניה".

אופיר כץ: אני רוצה לנמק ביחד את כל הסעיפים שעברנו עליהם עכשיו כי זה רלוונטי לכולם.

אופיר כץ: החוקים שאנחנו אמרנו וחזרנו עליהם, גם בוועדת הכנסת כשזה התחיל ובאו נציגי משרד האוצר ונציגי משרד התחבורה וכל המשרדים הרלוונטיים, בכל חוק בההקשר שלו, ושמענו גם פה במהלך הדיונים הרבה נציגים מחברות ממשלתיות שאומרים שדברים שמביאים לכאן ועושים בדיון–שניים, דברים כבדים, כשיש הרבה גורמי חוץ חשובים מאוד והעמדה שלהם רלוונטית מאוד.

אופיר כץ: הלחץ שבו אנחנו עושים את זה, בחוקים שהולכים להשפיע על כל אזרח ואזרח במדינת ישראל, לעשות את זה בלחץ תחת חוק ההסדרים – אני חושב שזה באמת לא נכון.

אופיר כץ: אנחנו לא באמת יכולים במסגרת הזמן המועט שיש לנו לגעת בכל הסעיפים.

אופיר כץ: גם אתה, אדוני היושב-ראש, רואה את זה.

אופיר כץ: בהצעת החוק הקודמת שעליה דנו, בעניין הגודש, על כל מילה היה לנו מה להחליף דעות, מה לחשוב לתקן.

אלכס קושניר: אני לא מביא את אגרת הגודש להצבעה בשלב הזה.

אופיר כץ: לכן אני חוזר ואומר שלא בסדר שמביאים את זה בחוק ההסדרים.

אופיר כץ: זה לא היה אמור לבוא כך.

אופיר כץ: חוקים חשובים, חלקם טובים, חלקם כמובן על מסים, אבל עדיין היינו צריכים לעשות את זה בערוץ הנורמלי שזה אמור להיות ולא להכניס כל כך הרבה חוקים בחוק ההסדרים.

שלמה קרעי: לכן אני מבקש התייעצות סיעתית.

אלכס קושניר: אתה לא יכול כי אתה לא חבר ועדה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(א)(2), במקום "בין אם במישרין או בעקיפין" יבוא "במישרין".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

שלמה קרעי: היועץ המשפטי, יש כאן איזה שינוי שעשיתם מן הנוסח המקורי שהוגש?

שלמה קרעי: אתה יכול להצביע לי על שינוי אחד כזה?

אייל לב ארי: בנוסח שלפניכם יש שינויים טכניים.

אייל לב ארי: יש שינוי אחד שהוסף בסוף בעקבות הערת נוסח, אבל ההערה הייתה מהותית, לסעיף 74, בעמוד 5 אצלכם.

אייל לב ארי: בסעיף 52ד(א)(2), המילים "לרבות רכישתו מצד שלישי" – יימחקו.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

שלמה קרעי: אני טוען נושא חדש על השינוי המהותי הזה, אדוני יושב-הראש.

אייל לב ארי: בסעיף 52ד(ב), במקום "זכאית" יירשם "מחויבת".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ב), במקום "כולה או חלקה" יבוא "חלקה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ג), במקום "בשיעור מס החברות" יבוא "ב-50% משיעור מס החברות".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ג), במקום "בשיעור מס החברות" יבוא "ב-25% משיעור מס החברות".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ג), במקום "6%" יבוא "3.5%".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ג), במקום "6%" יבוא "2.5%".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ד), במקום "בתוך שנה" יבוא "בתוך שנתיים".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ד), אחרי "בהודעה שתגיש למנהל רשות המסים" יבוא "ולוועדת הכספים של הכנסת".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ד), במקום "מנהל רשות המסים" יבוא "יושב-ראש ועדת הכספים של הכנסת".

אופיר כץ: אני רוצה לנמק.

אופיר כץ: אני חוזר ואומר, אדוני היושב-ראש, ואם אני טועה היה אתמול דיון לגבי הדיווח, שכל דבר יעבור אצלנו.

אופיר כץ: אני חושב שזה רלוונטי לכל חוק, במיוחד לחוקים חדשים שאנחנו עושים שקשורים במסים שאזרחים צריכים לשלם, וגם אם זה הטבה ומס שיורד עכשיו, במיוחד שזה חוקים חדשים שאנחנו לא יודעים איך זה הולך להיות.

אופיר כץ: היה לנו את זה גם בחוק על הלוואות לדיור, שהנציגה אמרה שזה כתוב בחוק, שצריך לדווח לוועדת הכספים פעם בשנה על אותן הלוואות, כמה אנשים הצליחו לקבל את ההלוואות, כמה לא, מה מנתחים, מה הפילוחים, וכך אנחנו כחברי כנסת יודעים מה צריך לשנות, מה טוב ומה לא טוב.

אופיר כץ: אני לא זכרתי בתור חבר כנסת בוועדת הכספים במשך כשנתיים שבאמת היה דיון על ההלוואות, ואז מבדיקה שעשינו עם הצוות של הוועדה ראינו שלא היה דיון כזה כבר חמש שנים.

אלכס קושניר: למרות שזה מופיע בחוק.

אופיר כץ: אני חושב שאנחנו צריכים לחזק פה את הוועדה, ולא משנה מי יושב בממשלה, פעם אתה בקואליציה ופעם אתה באופוזיציה, אבל השקיפות צריכה להיות תמיד.

אופיר כץ: א', כשקיפות, ו-ב', ניתן לנו כחברי כנסת יכולת להבין מה ההשלכות של חוק שהעברנו, וגם לדעת אם צריך לתקן, להגיש בקשה כחברי כנסת, כוועדה, לתקן את החוק, לפנות לשר ולא להשאיר דברים לא מטופלים.

אופיר כץ: ראינו, משאירים אותם עשר שנים ללא שינוי קריטריונים ובגלל זה הגענו למצב שראינו ירידה בהלוואות לדיור כי לא נגעו בזה, כי לא דיווחו ולא אמרו לחברי הכנסת שכבר לא משתמשים בזה כי זה לא רלוונטי.

אופיר כץ: גם פה, אני סבור שאנחנו תמיד צריכים לקחת בחשבון את הוועדה ואם דברים משפיעים על האזרחים והם צריכים לשלם יותר או פחות צריך לקחת את זה בחשבון, להביא את זה לוועדה ואז חברי הכנסת בוועדה יוכלו לקבל החלטות להמשך ולפקח על הדברים שעברו פה.

אלכס קושניר: תודה רבה, אופיר.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

משה גפני: למה נגד?

משה גפני: אופיר צודק.

אייל לב ארי: בסעיף 52ד(ד), אחרי "מנהל רשות המסים" יבוא "ויושב-ראש ועדת הכלכלה של הכנסת".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ד), במקום "רשאי" יבוא "חייב".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ד), יבוא "ובחובת צירוף תעודת זהות".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ה), המילה "לא" – תימחק .

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ד(ה), אחרי "חברה" יבוא "בעל עסק או עצמאי".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ד(ה), במקום "30 ימים" יבוא "בתוך 100 ימים".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: סעיף 52ד(ו) – יימחק.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(א), אחרי "חברה" יבוא "בעל עסק או עצמאי".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ה(א), אחרי "מפעל תעשייתי" יבוא "או עסק מקומי".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ה(א), המילה "בבעלותה" – תימחק.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ה(א), במקום "חמש שנים" יבוא "עשר שנים".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: אחרי סעיף 52ה(א)(3) יבוא "(4) צמצום הפערים במתן שירותי הרפואה בין הפריפריה למרכז".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: אחרי סעיף 52ה(א)(3) יבוא "(4) מיגור תופעת ההתעללות בפעוטות".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ב), במקום "30%" יבוא "40%".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ב), במקום "בשיעור המס" יבוא "בגובה של 50% משיעור המס".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ב), אחרי "בשנה שבה הופקה" יבוא "או בשלוש השנים שקדמו".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ג), אחרי "חברה" יבוא "בעל עסק או עצמאי".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ג), במקום "סכום הטבת המס" יבוא "חצי מסכום הטבת המס".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ג), במקום "30%" יבוא "40%".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלמה קרעי: מה זה ב-52ה(א) שכתוב "סכום כאמור בסעיף קטן (ב) או (ג)"?

שלמה קרעי: "חברה ...

שלמה קרעי: תשקיע במפעל תעשייתי שבבעלותה סכום כאמור בסעיף קטן (ב) או (ג)".

שלמה קרעי: זה לא "(ב) או (ג)".

שלמה קרעי: בסעיף קטן (ג) מופיע גובה תשלום המס.

שלמה קרעי: מה יש בסעיף קטן (ב)?

אייל לב ארי: כתוב: "(ב) או (ג)" – סכום ההשקעה על אף האמור.

שלמה קרעי: וגם מה היא צריכה להשקיע, את ההטבה שהיא קיבלה או את המס שהיא שילמה?

גיא גולדמן: היא צריכה להשקיע סכום שתלוי בגובה ההטבה שהיא קיבלה.

שלמה קרעי: את מה היא משקיעה?

שלמה קרעי: את ההטבה?

שלמה קרעי: מה זה "סכום כאמור"?

שלמה קרעי: סכום ההטבה או סכום התשלום?

גיא גולדמן: היא צריכה להשקיע סכום כסף במפעל שבבעלותה.

שלמה קרעי: אבל מה גובה הסכום?

גיא גולדמן: אמרנו, באמצעות השקעה בנכס יצרני.

שלמה קרעי: גיא, אל תסבן אותי.

שלמה קרעי: מה גובה הסכום?

שלמה קרעי: מה זה "סכום כאמור"?

שלמה קרעי: סכום ההטבה או סכום המס שהיא שילמה?

מיכאל אסולין: החוק עצמו מעניק למעשה הטבה שבין 30% ל-60% במס.

מיכאל אסולין: כפי שגיא ניסה לציין, שיעור ההטבה נגזר משיעור הרווחים שאתה משלם בגינם מס.

מיכאל אסולין: ההפרש בין 30% ל-60% של הנחת המס, זה הסכום שאותו אתה צריך להשקיע.

שלמה קרעי: לא הבנתי.

שלמה קרעי: כתוב: "חברה ...

שלמה קרעי: תשקיע ...

שלמה קרעי: סכום כאמור בסעיף קטן (ב) או (ג), לפי העניין".

שלמה קרעי: ראשית, מה זה "(ב) או (ג)"?

שלמה קרעי: אין פה שני סכומים, זה לא: או זה, או זה.

שלמה קרעי: מדובר על עניין אחד בלבד, על ההטבה שהיא קיבלה.

שלמה קרעי: שנית, מה הסכום האמור?

שלמה קרעי: האם זה סכום ההטבה שהיא קיבלה או סכום המס שהיא שילמה?

שלמה קרעי: זה לא כתוב בחוק.

גיא גולדמן: לדעתנו זה כתוב.

גיא גולדמן: איך אני יודע שזה כתוב וזה בסדר?

גיא גולדמן: כי הוועדה הזאת חוקקה את זה ב-2012.

שלמה קרעי: תגיד לי עכשיו: סכום ההטבה או סכום התשלום?

שלמה קרעי: תענה לי במילה.

אלכס קושניר: שלמה, אתה מפריע לי בהצבעה.

שלמה קרעי: אבל הוא לא יודע בעצמו.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ה(ד), במקום "על ההכנסה הצבורה" יבוא "על כפל ההכנסה הצבורה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ה(ד), במקום "נוסף" יבוא "במקום".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ה(ד), לפני "בגובה" יבוא "ובנוסף על גובה שבין ההשקעה המיועדת ובין ההשקעה שהשקיעה בפועל".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ד), במקום "30 ימים" יבוא "60 ימים".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ד), המילים "בתוספת הפרשי הצמדה וריבית מיום ההודעה למנהל רשות המסים ועד יום התשלום" – יימחקו.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ו(א), במקום "15%" יבוא "30%".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: סעיף 52ו(ב) – יימחק.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: אחרי סעיף 52ו(ג) יבוא "(ד) חברה תחויב לדווח לוועדת הכספים של הכנסת על חלוקת הדיבידנדים בכל שנה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 13, במקום "15 באוגוסט 2021" יבוא "1 בינואר 2021".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: סיימנו את ההסתייגויות של סיעת הליכוד.

שלמה קרעי: אני חוזר על טענת נושא חדש, לגבי ההכנסה הצבורה שהוספתם בהגדרה.

אייל לב ארי: פשוט ההסתייגויות לא נגעו בסעיף הזה ולכן המשכתי לקרוא אותן.

אייל לב ארי: אני לא מתעלם מן הטענה.

אלכס קושניר: טענתך נשמעה.

שלמה קרעי: אלכס, האם הבנת על מה המדובר, מה זה "סכום כאמור"?

אלכס קושניר: הבנתי.

אלכס קושניר: אסביר לך אחרי הדיון.

שלמה קרעי: אשמח שתגיד לנו.

שלמה קרעי: מה זה "סכום כאמור"?

שלמה קרעי: זה סכום ההטבה או סכום המס שהיא שילמה?

אלכס קושניר: אסביר לך אחרי הדיון.

שלמה קרעי: תגיד לכולנו.

אלכס קושניר: אסביר לך אחרי הדיון כי אני באמצע ההצבעה.

שלמה קרעי: אין לכם מושג על מה מדובר כאן.

שלמה קרעי: עשיתם את זה במחטף כאשר אף אחד לא היה פה בוועדה.

ולדימיר בליאק: הוא ענה לך.

שלמה קרעי: ולדימיר, על מה מדובר כאן?

שלמה קרעי: על סכום ההטבה או סכום המס שהיא שילמה?

ולדימיר בליאק: הוא ענה לך.

שלמה קרעי: אתה הבנת אותו?

ולדימיר בליאק: הבנתי אותו.

ולדימיר בליאק: אסביר לך אחרי הדיון.

אופיר כץ: למה אחרי הדיון?

ינון אזולאי: בוא תגיד לנו.

שלמה קרעי: אתם אומרים שהבנתם.

אופיר כץ: זה לא "הטרלה", רוצים באמת להבין מה הסכום.

אלכס קושניר: אבל הוא ענה לכם.

אלכס קושניר: תענה עוד פעם.

שלמה קרעי: לא, אל תענה עוד פעם.

שלמה קרעי: אתה לא הבנת, ואתם משתיקים אותנו.

שלמה קרעי: תגיד לי מה זה, סכום ההטבה או סכום המס שהיא שילמה?

אלכס קושניר: לא זה ולא זה, אלא רכיב מסכום ההטבה במס שהיא קיבלה היא חייבת להחזיר חזרה בהשקעה.

אלכס קושניר: לא את כל סכום ההטבה שהיא קיבלה, בין 30% ל-60%.

שלמה קרעי: זה סכום ההטבה שהיא קיבלה.

אלכס קושניר: לא.

אלכס קושניר: חלק מן ההטבה שהיא קיבלה היא חייבת להחזיר חזרה למפעל כהון להשקעה.

שלמה קרעי: מה הוא החלק הזה?

אלכס קושניר: בין 30% ל-60%.

מיכאל אסולין: ההפניה ל-(ב) או (ג) שעליה שאלת, חבר הכנסת קרעי, היא הפניה לפער - - -

שלמה קרעי: היא מקבלת בין 30% ל-60% הטבה.

אלכס קושניר: וחלק מן ההטבה היא צריכה להחזיר בחזרה.

מיכאל אסולין: היא מקבלת בין 30% ל-60% אבל אם אנחנו מדברים על חברה שהיא עתירת השקעות חוץ, ששיעור המס שלה יורד מ-10% ל-6%, ולא מ-25% ל-10% כפי שקורה ברוב החברות, ההטבה שלה היא לא עד 60% אלא היא עד 40%.

מיכאל אסולין: לכן זה הפנייה ל(ב) או (ג), אם היא בעולם של ה-60% הטבה או אם היא בעולם של ה-40% הטבה.

שלמה קרעי: אז היא לא צריכה להחזיר חלק מן ההטבה.

שלמה קרעי: היא צריכה להשקיע את כל ההטבה.

מיכאל אסולין: את חלק מן ההטבה, את מה שמעל 30% – זה מה שהיא צריכה להשקיע, לא להחזיר.

מיכאל אסולין: אם היא לא השקיעה את המרכיב הזה שמעל 30% אז היא נדרשת לשלם את זה כמס בתוך התקופה הרלוונטית להשקעה המיועדת.

אייל לב ארי: בסעיף 52ד(ד), במקום "31 בדצמבר 2020" יבוא "31 בדצמבר 2021".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אייל לב ארי: אלה הסתייגויות של קבוצת ש"ס ויהדות התורה.

משה גפני: למה לא נתתם לי לנמק?

משה גפני: אני רוצה להגיד לכם.

אלכס קושניר: אבל לעניין ההסתייגויות.

משה גפני: כמובן, על ההסתייגויות.

משה גפני: אני מנמק רק הסתייגות אחת.

משה גפני: אני לא זוכר דבר כזה, שמצביעים בעד ואין מי שמצביע נגד.

אלכס קושניר: אני מבקש להתייחס להסתייגות.

אלכס קושניר: אם אין לך מה להגיד על ההסתייגות לא אתן לך אפשרות לנמק.

משה גפני: אני סבור שבמשטר הדמוקרטי שבו אנחנו חיים - - -

אלכס קושניר: לא, לא, לא.

אלכס קושניר: יש לך התייחסות לעניין ההסתייגויות?

אלכס קושניר: בבקשה.

אלכס קושניר: לגבי דברים אחרים – זה לא רלוונטי.

שלמה קרעי: הוא יכול לומר מה שהוא רוצה.

שלמה קרעי: הוא יכול לומר ולחבר את זה בסוף להסתייגות.

אלכס קושניר: לא נכון.

אלכס קושניר: הוא יכול לנמק את ההסתייגות.

שלמה קרעי: מה זה, סתימת פיות?

משה גפני: אני מציע שסעיף 12 יימחק.

משה גפני: מדוע?

משה גפני: בתמונת המצב, בכל המקרים כאשר אנחנו עושים חקיקה ומביאים את סעיף 12, יש מי שהם בעד ויש מי שהם נגד, מתנהל דיון.

משה גפני: פה אתם מצביעים בעד, אנחנו בכלל כאילו לא במשחק הזה.

משה גפני: כך השתלטתם על הכול והפכתם את הבניין הזה לבניין שאיננו דמוקרטי.

משה גפני: לכן אני מציע שסעיף 12 יימחק.

ינון אזולאי: אני מנמק את ההסתייגות הזאת, על כך שסעיף 12 יימחק.

ינון אזולאי: אם נסתכל במה שהלשכה המשפטית כתבה לנו, היא הציעה לפצל את החוק הזה מחוק ההסדרים.

ינון אזולאי: אני קורא: "רווחים כלואים נחקק לא אחת בוועדות הכספים בהליכי חקיקה רגילים".

ינון אזולאי: לכן לא מובן מדוע נדרש שזה יבוא כאן בהצעת חוק ההסדרים.

ינון אזולאי: כשאני מבקש למחוק את הסעיף, זה לא סתם "הטרלה".

ינון אזולאי: אנחנו אומרים: תתייחסו אל מה שהלשכה המשפטית אמרה.

ינון אזולאי: אל תתייחסו אלינו כאופוזיציה אלא לפחות כמי שאתם חושבים שרוצים לפעול לטובת הבניין הזה, לטובת הבית הזה, לטובת חברי הכנסת.

ינון אזולאי: לכן אני חושב שסעיף 12 אמור בכלל לצאת מחוק ההסדרים.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(א), במקום "31 בדצמבר 2020" יבוא "31 בדצמבר 2021".

ינון אזולאי: אני מבקש לנמק.

אלכס קושניר: התחלנו כבר את ההצבעה.

ינון אזולאי: תעקוב אתנו ביחד.

ינון אזולאי: כמה הסתייגויות אני מביא בדרך כלל?

ינון אזולאי: אלפים.

ינון אזולאי: הפעם התחשבנו, הבאתי 20 הסתייגויות, דבר שהוא לא אופייני לי בכלל.

אלכס קושניר: חבר הכנסת אזולאי, בבקשה תנמק.

ינון אזולאי: בסעיף הזה ביקשנו להאריך את התקופה.

ינון אזולאי: אנחנו באים לא בשביל עצמנו.

ינון אזולאי: בסופו של דבר אלה שמגיעה להם ההטבה, אמרנו פה שלא תמיד יש את הזמן הנכון וההתארגנות הנכונה בחוק עצמו.

ינון אזולאי: כשאנחנו מבקשים התארגנות של עוד חצי שנה, של עוד שנה – ההסתייגות הזאת תהיה גם במס גודש, היא תהיה בעוד כמה דברים – אנחנו רואים בזה הסתייגות עניינית.

ינון אזולאי: לכן אנחנו מבקשים להאריך את התקופה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ג), בהגדרה "יחד ההטבה", במקום "כשהוא מוכפל ב-0.3, בתוספת 0.3" יבוא "כשהוא מוכפל ב-0.2, בתוספת 0.2".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אייל לב ארי: בסעיף 52ד(ד), במקום "בתוך שנה" יבוא "בתוך שנתיים".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

משה גפני: מה זה מפריע אם זה בתוך שנתיים?

אייל לב ארי: בסעיף 52ד(ד), אחרי המילים "מנהל רשות המסים רשאי לקבוע" יבוא "באישור שר האוצר וועדת הכספים של הכנסת".

ינון אזולאי: אני רוצה לנמק את זה.

ינון אזולאי: ממתי רשות המסים תקבע לנו בלי שר האוצר?

ינון אזולאי: אנחנו רוצים פה לתת את הכוח לשר האוצר, ולא משנה מי נמצא שם.

ינון אזולאי: המדיניות צריכה להיות שהשלטון הוא לא שלטון פקידים וגם לא שלטון אנשי מקצוע לפי דבריכם.

ינון אזולאי: אם אנחנו רוצים לחזק את השלטון, את המשילות, זה מתחיל בדברים הקטנים האלה, בהסתייגויות הקטנות האלה.

ינון אזולאי: זה לא מצחיק, היושב-ראש.

ינון אזולאי: אתה מביך אותי כשאתה צוחק.

ינון אזולאי: זה לא נובע מזלזול, נכון?

אלכס קושניר: חס וחלילה.

ינון אזולאי: אנחנו רוצים לתת את המשילות דווקא באמת למי שצריך למשול כי לא יכול להיות שהפקידים יגידו: זה רק באחריות רשות המסים.

ינון אזולאי: לכן אנחנו מבקשים להוסיף פה שזה יהיה בידיו של שר האוצר.

משה גפני: אני רוצה לנמק.

משה גפני: אני חושב שחבר הכנסת ינון אזולאי צודק.

משה גפני: נהיה פה דבר חמור בעצם העובדה שוועדת הכספים אחרי חוק כזה לא תהיה בכלל בעניין, היא לא צריכה לאשר כלום.

משה גפני: צריך לדאוג שזה יבוא גם לאישור שר האוצר ולאחר מכן גם לאישור ועדת הכספים.

משה גפני: אם לא, הפקידים יכולים לעשות מה שהם רוצים, הם לא צריכים פיקוח פרלמנטרי, הם לא צריכים אפילו את הפיקוח של שר האוצר.

משה גפני: אני לא יודע למה אי אפשר להוסיף את האישור של שר האוצר ושל ועדת הכספים.

משה גפני: אני חושב שזה נכון.

משה גפני: אני כמובן מצטרף לדברים של חבר הכנסת ינון אזולאי, שצריך להוסיף את זה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ד(ה), המילה "לא" תימחק.

ינון אזולאי: אני רוצה לנמק.

ינון אזולאי: אני מסתכל על כל ההסתייגויות שהגשנו – אני מתחיל כבר להיפגע שאתה צוחק עליי.

ינון אזולאי: האם זה בגלל שאני אשדודי או בגלל שאני מזרחי או בגלל שאני ש"סניק?

אלכס קושניר: בגלל שאני אוהב אותך.

ינון אזולאי: בגלל זה אתה צוחק עליי?

ינון אזולאי: אני לא רוצה אהבה כזאת.

אלכס קושניר: אני צוחק אתך.

אלכס קושניר: ינון, זה לא היה מופנה אליך, זה היה מופנה אל הספסלים האחוריים.

ינון אזולאי: בהסתייגות הזאת אתן לרב גפני, שאחר כך ימשיך לסייג ולהסתייג.

ינון אזולאי: אני פשוט צריך לצאת.

ינון אזולאי: לכן אני מבקש לא לעקוף ולא לנסות לטייח אלא להסתכל על כל הסתייגות באופן רציני.

ינון אזולאי: כפי שאמרתי, הגשנו רק 20 הסתייגויות במקום 2,000 או 20,000.

ינון אזולאי: לכן אני מבקש ממך, אני סומך עליך, היושב-ראש, שאתה תדאג שלא יטייחו לנו שום הסתייגות פה.

אופיר כץ: גם אתה תעשה את זה כאשר תהיה באופוזיציה, תגיש 20 או 30 הסתייגויות כמונו?

אלכס קושניר: אני לא יודע מתי אהיה באופוזיציה כי הממשלה הזאת תחזיק ארבע שנים וחצי.

אלכס קושניר: יש לנו הרבה זמן.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

משה גפני: רביזיה.

אייל לב ארי: בסעיף 52ד(ה), אחרי המילים "לא תוכל לחזור בה מבחירתה" יבוא "תוכל לחזור בה מבחירתה אך מנהל רשות המסים, באישור ועדה מורחבת, יכול לבטל בחירה זו".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

משה גפני: רביזיה.

אייל לב ארי: בסעיף 52ד(ה), במקום "בתוך 30 ימים ממועד הבחירה" יבוא "בתוך 90 ימים ממועד הבחירה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

משה גפני: רביזיה.

אייל לב ארי: בסעיף 52ד(2), בסופו יבוא: "על אף האמור לא יחול מס יסף בעת חלוקת דיבידנד מהכנסה צבורה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אייל לב ארי: בסעיף 52ה(א), במקום "שבבעלותה" יבוא "על אף שאינו בבעלותה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אייל לב ארי: בסעיף 52ה(א), במקום "בחמש השנים" יבוא "בשבע השנים".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אייל לב ארי: בסעיף 52ה(א), אחרי המילים "למעט בניינים" יבוא "למעט בפריפריה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אייל לב ארי: בסעיף 52ה(א), אחרי המילים "השקעה מיוחדת במחקר ופיתוח בישראל" יבוא "תינתן עדיפות למחקר באוניברסיטאות או מכללות ביהודה ושומרון ובפריפריה".

משה גפני: אני רוצה לנמק.

משה גפני: זאת ההזדמנות להוכיח שבממשלה כאשר מדברים על מחקר ופיתוח ומדברים על אוניברסיטאות ומכללות ביהודה ושומרון ובפריפריה, מתכוונים ל- - -.

משה גפני: אני מציע לתת עדיפות למחקר באוניברסיטאות ומכללות ביהודה ושומרון ובפריפריה, אני חושב שזה מביא לידי ביטוי את האמירה שכל הזמן אומרים שרוצים לתעדף את המחקר והפיתוח במכללות ובאוניברסיטאות ביהודה ושומרון ובפריפריה, מדברים על זה כל הזמן.

משה גפני: לכן מי שמצביע בעד ההסתייגות הזאת סימן שפיו ולבו שווים והוא מתכוון באמת למכללות ולאוניברסיטאות ביהודה ושומרון ובפריפריה.

משה גפני: מי שמצביע נגד הוא נגד אוניברסיטאות ביהודה ושומרון ובפריפריה.

משה גפני: אני מציע להיות בצד של אלה שמצביעים בעד.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אייל לב ארי: בסעיף 52ה(א), אחרי המילים "תשלום שכר עבודה לעובדים חדשים שנוספו למפעל" יבוא "תינתן עדיפות לעובדים מהמגזר החרדי".

משה גפני: אני מבקש לנמק.

משה גפני: לאחר שלא הצלחנו להעביר את ההסתייגות בנושא עדיפות למחקר באוניברסיטאות ובמכללות ביהודה ושומרון ובפריפריה, אני רוצה לראות האם האמירות האלה, שמדברים על המגזר החרדי, לתת עדיפות לעובדים מן המגזר החרדי, שאכן מתכוונים לאמירה הזאת בכל הרצינות.

משה גפני: לכן לאחר המילים "תשלום שכר עבודה לעובדים חדשים שנוספו למפעל" אני מבקש להוסיף שתינתן עדיפות לעובדים מהמגזר החרדי.

משה גפני: יש עניין כלכלי במשק, כולם מדברים על העניין הזה, שצריך את העובדים מן המגזר החרדי וצריך לתת להם עדיפות.

משה גפני: לכן אם אכן מסכימים עם מה שאני אומר אז צריך להצביע בעד ההסתייגות הזאת.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אייל לב ארי: בסעיף 52ה(א), אחרי המילים "תשלום שכר עבודה לעובדים חדשים שנוספו למפעל" יבוא "תינתן עדיפות לעובדים מהמגזר הערבי".

משה גפני: אני רוצה לנמק.

משה גפני: לפי דעתי זה ברור, אין ויכוח לגבי העניין הזה.

משה גפני: אתם חתומים על הסכם קואליציוני, שאתם צריכים לתת עדיפות לחברה הערבית.

משה גפני: נדמה לי שדובר על 52 מיליארד שקל, על סכומים אסטרונומיים.

משה גפני: אנחנו שומעים כל הזמן שהעובדים במגזר הערבי נמצאים במצב קשה – אנחנו רואים את זה גם במחסור שיש בעובדים ערבים.

משה גפני: אני חושב שהאמירה הזאת בהסכם הקואליציוני שעליו חתמתם, אתם לא מתכוונים לכבד אותה.

משה גפני: אתם מתכוונים רק שזה יהיה מן השפה אל החוץ, כי בלי רע"מ אין לכם רוב.

משה גפני: לכן אתם אומרים דבר שאתם לא מתכוונים לכבד אותו.

משה גפני: אתם לא מתכוונים לתת עדיפות למגזר הערבי אלא להשאיר אותו במין פיגור כזה, גם ברשויות המקומיות הערביות וגם בשיכון, במבנים והכול, וגם בעובדים.

משה גפני: זאת ההזדמנות.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(א), אחרי המילים "תשלום שכר עבודה לעובדים חדשים שנוספו למפעל" יבוא "תינתן עדיפות לעובדות".

משה גפני: אני מבקש להסביר.

משה גפני: אני חושב שהמציאות הזאת – התחלתי לחשוד שאתם לא מתכוונים לסייע לעובדות, לנשים, אלא רק לגברים.

משה גפני: הראיה, שאתם מביאים בחוק ההסדרים - - -

אלכס קושניר: חבר הכנסת גפני, יש לי הצעה אליך: אנחנו נחזיר את ההסתייגות הזאת אחרי הבחירות הבאות כשנראה אישה אחת אצלך ברשימה.

אלכס קושניר: איך הדיל?

אלכס קושניר: מה אתה אומר?

ינון אזולאי: נבחרי ציבור זה לא עובדים.

משה גפני: אענה לך.

משה גפני: אביא לך את הרזומה שלי במשך כל השנים שאני בכנסת, כמה חוקים הבאתי והעברתי.

אלכס קושניר: כל הכבוד לך.

אלכס קושניר: אני לא מתווכח.

משה גפני: בנושא של עבודת נשים אני חושב שיש אפליה של נשים באופן חמור.

נעמה לזימי: יש אפליה של נשים גם במפלגות.

משה גפני: מטיפים לנו מוסר למה אין נשים אצלנו ברשימה אבל לא מצאתי אישה חרדית שרוצה להידרדר לכנסת.

נעמה לזימי: יש לי כמה שמות עבורך.

אלכס קושניר: לא פותחים את זה, נעמה.

אלכס קושניר: בבקשה, חבר הכנסת גפני, לעניין ההסתייגות.

משה גפני: אני מדבר על ההסתייגות.

משה גפני: אני אומר לכם, החלק הזה של נבחרי ציבור – אנחנו אומרים לציבור: זאת הרשימה שלנו, מי שרוצה מצביע ומי שלא רוצה לא מצביע.

משה גפני: אני מציע שתראיין נשים חרדיות והן יגידו לך אם הן מצביעות או לא מצביעות.

משה גפני: אני מדבר על הנקודה הזאת.

משה גפני: אני סבור שבזה שאתם עושים את החוק הזה בתוך חוק ההסדרים והעלאת גיל הפרישה לנשים - - -

אלכס קושניר: מה זה קשור?

משה גפני: זה קשור בגלל שזה פוגע בעובדות.

משה גפני: אם אתה רוצה להוכיח לי שזה לא קשור ואתה דואג לעובדות ולא מפלה אותן לרעה אז בואו נקבל את ההסתייגות הזאת, שתיתן עדיפות לעובדות.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(א), אחרי המילים "תשלום שכר עבודה לעובדים חדשים שנוספו למפעל" יבוא "תינתן עדיפות לייצוג הולם של קבוצות אוכלוסייה אחדות כפי הנהוג כיום בשירות המדינה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(א), במקום "בתום שנת 2020" יבוא "בתום שנת 2021".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ב), במקום "30%" יבוא "20%".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ד), אחרי המילים "שהשקיעה בפועל" יבוא "אלא אם כן הגישה החברה ערעור לרשויות המס על גובה המס החייב".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ה(ד), במקום "בתוך 30 ימים" יבוא "בתוך 90 ימים".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: בסעיף 52ו(א), במקום "15%" יבוא "10%".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אייל לב ארי: ההסתייגות הבאה היא ביחס לסעיף 74.

אייל לב ארי: מכיוון שנטענה לגביו טענת נושא חדש אז כרגע לא נצביע עליה.

אייל לב ארי: ההסתייגות הבאה: סעיף 13 – יימחק.

משה גפני: אני מבקש לנמק.

אלכס קושניר: סעיף 13 הוא סעיף חדש שעוד לא דיברנו עליו.

אלכס קושניר: בבקשה, נימוק על סעיף 13.

משה גפני: זה דבר חמור מאוד.

משה גפני: אין לי הסבר לתופעה הזאת, איך באים במצח נחושה ואומרים שזה יחול רטרואקטיבית.

משה גפני: לא הבנתי, אני לא זוכר שפה בוועדה העברנו חוקים שחלים רטרואקטיבית.

משה גפני: אם היו יודעים אותם אנשים – זה לא משנה, זה יכול להיות חברות, זה יכול להיות אנשים כלשהם – מה פתאום אתה עושה את זה באופן כזה שזה יחול רטרואקטיבית?

משה גפני: יש הסבר?

אלכס קושניר: קיבלת הסבר בתחילת הדיון.

משה גפני: היה על זה הסבר?

אלכס קושניר: כן, בטח.

משה גפני: הסכמת לרטרואקטיביות?

אלכס קושניר: הסבירו שזה לא רטרואקטיבי, כולל היועץ המשפטי של הוועדה.

משה גפני: זה רטרואקטיבי.

אייל לב ארי: סעיף 13 זה לא רטרואקטיבי כי הוא קובע את התאריך שממנו הם מחויבים.

משה גפני: החוק הזה יחול באופן רטרואקטיבי?

משה גפני: כן או לא?

אייל לב ארי: לא, החוק לא חל רטרואקטיבית.

אייל לב ארי: סעיף 13 הוא סעיף תחולה.

אייל לב ארי: הוא אומר שההסדר של סעיף 74 - - -

משה גפני: ממתי חל החוק הזה?

משה גפני: מאיזה תאריך?

אייל לב ארי: החוק חל מכאן ואילך.

אייל לב ארי: הוראת השעה, שקובעת את החלוקה, מאפשרת שנה מיום פרסום חוק ההסדרים להודיע אם היא מחלקת את הדיבידנד בהטבה או לא בהטבה.

אייל לב ארי: הסעיף הזה קובע את הוראת התחולה של סעיף 74, שזה שינוי שיטת החישוב, שלגביו יהיו חייבים לעשות את ההתאמה רק מ-15 באוגוסט 2021.

אייל לב ארי: שאלנו על זה בוועדה בדיון הקודם.

משה גפני: זה רטרואקטיבי.

אייל לב ארי: לא, במקרה הזה זה לא רטרואקטיבי.

אייל לב ארי: זה כפי שמוציאים צו תעריף מכס והוא ממועד הפרסום, כדי שלא יהיו תכנוני מס.

משה גפני: אז אני מודיע שזה לא חמור בחומרתו, זה רק חמור.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלמה קרעי: רביזיה.

אייל לב ארי: בסעיף 13, המילים "מיום ז' באלול התשפ"א (15 באוגוסט 2021)" יימחקו ובמקומן יבוא "מיום פרסום החוק ברשומות".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלמה קרעי: מה זה אומר שעשיתם את זה רטרואקטיבית מ-15 באוגוסט?

שלמה קרעי: שאנשים כבר הבינו שאנחנו חותמת גומי?

אלכס קושניר: חבר הכנסת קרעי, זה הוסבר כבר ארבע פעמים רק בדיון הזה.

שלמה קרעי: בדיון הזה זה לא הוסבר, אדוני.

אלכס קושניר: זה הוסבר, בתחילת הדיון היה הסבר על זה של רשות המסים ושל משרד המשפטים, בדיוק על זה.

שלמה קרעי: הייתי פה מתחילת הדיון.

אלכס קושניר: היית פה אבל כנראה היית עסוק בהבנת ההסתייגויות.

אייל לב ארי: אחרי סעיף 13 יבוא: "13(א) הוראת שעה לחלוקת דיבידנד בשיעור מס מוטב תחול גם לגבי כלל החברות שיש בתוכן הכנסות צבורות שלא נבעו מהחוק לעידוד השקעות הון".

משה גפני: למה זה לא הסתייגות טובה?

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלמה קרעי: יש לי שתי הסתייגויות נוספות.

שלמה קרעי: הסתייגות ראשונה: בסעיף 52ד(ג), בהגדרה "יחס ההטבה" – "יחס ההפשרה כשהוא מוכפל ב-0.3, בתוספת 0.3", במקום "0.3" יבוא "0.2", ויתווסף: "ההפרש בין הנוסחה עם 0.3 לבין הנוסחה עם 0.2 יופנה להטבות מס לעיר אשקלון ולתוספת שכר לחיילי החובה".

משה גפני: למה אשקלון?

שלמה קרעי: לאשקלון, ואם יישאר עודף אז לכל נושא חברתי שוועדת הכספים תאשר.

שלמה קרעי: אני רוצה לנמק.

שלמה קרעי: אני חושב שנקודת האיזון שרשות המסים מצאה כאן, להגיע להטבה מקסימלית של 60% ולשלם מס רק של 40%, היא קצת יותר מדי בעיניי.

שלמה קרעי: אני חושב שנקודת האיזון צריכה להיות הטבה מקסימלית של 50%.

שלמה קרעי: מכיוון שהמדינה מראש ויתרה על ה-10% האלה, היא הסכימה לתת הטבה של 60%, ואם נקבל את ההסתייגות שלי וההטבה המקסימלית תהיה 50%, אז יש פה עודף הכנסות.

שלמה קרעי: את עודף ההכנסות הזה אני מבקש להקצות לאותם אלה שהממשלה לא מצאה לנכון לטפל בהם במסגרת חוק ההסדרים והתקציב, וזה חיילי החובה והטבות המס לעיר אשקלון, ויש עוד כמה נושאים, אבל נתתי שתי דוגמאות קטנות.

שלמה קרעי: זו הסתייגות משמעותית מאוד וחשובה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

שלמה קרעי: אני לא מקבל את עמדת הייעוץ המשפטי שאין לנו זכות הצבעה.

שלמה קרעי: זה שימוש בתקנון באופן לא חוקי.

שלמה קרעי: הסתייגות נוספת: בסעיף 52ה(א), אחרי פסקה (3) תתווסף פסקה (4): "תרומה לעמותה עם אישור לפי סעיף 46".

שלמה קרעי: אני רוצה לנמק.

שלמה קרעי: יש כאן סעיף בתוך החוק שמבקש מן החברה להשקיע חלק מסכום ההטבה שלה גם במחקר ופיתוח בישראל.

שלמה קרעי: אני מסכים שמחקר ופיתוח זה דבר חשוב מאוד אך חשובות לא פחות – ואנחנו רואים את זה בדיונים בוועדת הכספים – עמותות חסד, עמותות של עזרה, עמותות קהילתיות.

שלמה קרעי: את אותה הטבה שהחברה קיבלה, מה שאנחנו מבקשים ממנה להשקיע למשל במחקר ופיתוח, נאפשר לה גם לתת כתרומה לעמותה כלשהי, ואפילו לעודד אותה לתת תרומה כי על התרומה הזאת היא תקבל גם החזר של 35% מס.

מיכאל אסולין: חברה מקבלת 23%.

שלמה קרעי: לא, אם היא נותנת תרומה היא מקבלת החזר של 35%.

מיכאל אסולין: יחיד – 35%, חברה – 23%.

שלמה קרעי: אתה צודק, סליחה.

שלמה קרעי: יש לנו המון עמותות שבאות לכאן ומבקשות סיוע, פונות אלינו.

שלמה קרעי: למה לא ניתן להן אפשרות לקבל משהו?

אלכס קושניר: מי בעד ההסתייגות של חבר הכנסת שלמה קרעי?

אלכס קושניר: מי נגד?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: רביזיה.

אופיר כץ: אלה הן ההסתייגויות של כל סיעת הליכוד.

משה גפני: וגם אנחנו מצטרפים אליהן.

אלכס קושניר: תודה רבה.

אלכס קושניר: הישיבה נעולה.

אלכס קושניר: נודיע מתי אנחנו מצביעים על הרביזיות.